
Lugejale 


Psühholoog kõndis mööda ruumi samal ajal auditooriumile stressiga toimetulekust 
rääkides. Oma jutu illustreerimiseks tõstis ta käes oleva veeklaasi, nii et kõik seda näeksid. 
Kõik arvasid, et psühholoog küsib nende käest, kas see klaas on pooltühi või pooltäis. Selle 
asemel aga prühholoog naeratas ja küsis: ,, Kui raske on see klaas veega?” 

Vasuseks öeldi kõikvõimalikke suurusi alates 230 grammist ja lõpetades 600 grammiga. 
Psühholoog vastas: ,, Tegelik kaal ei loe. See sõltub sellest, kui kaua ma seda pean hoidma. 
Kui ma hoian seda ühe minuti, siis ei ole see mingi probleem. Kui ma hoian seda tund aega, 
siis hakkab mu käsi valutama. Kui ma hoian seda ühe päeva, muutub mu käsi tuimaks ja 
halvatuks. Igal juhul klaasi raskus ei muutu, aga mida kauem ma seda hoian, seda raskem 
on mul seda hoida. Stress ja muretsemine elus on nagu see klaas vett. Natuke aega stressi 
talumist ei tekita probleeme. Kui stress kestab kauem, hakkab sul valus. Kui sa pead taluma 
stressi terve päeva, oled sa päeva lõpuks halvatud ega suuda midagi teha!” 

Ära unusta klaasi käest ära panna, kui selleks on õige aeg. 


Neinar Kudesita d 


Menieerik autoroolis 


Soome Meniere-Liidu küsitlusest, milles uuriti menieerikute kogemusi autoroolis, võttis 
osa 544 liidu liiget. Ainult kahel neist oli olnud tegemist avariiga haigushoogude tagajärjel. 
Tõsi küll, Meniere'i haiguse puhul esinev väsimus, iiveldus, vaatevälja kitsenemine jne. 
võivad olla avariide põhjustajateks. Menieerikutel esineb statistika kohaselt vähem 
liiklusõnnetusi, kui tervetel inimestel. Põhjuseks on nende suurenenud ohutunnetus ja 
ettevaatlikkus. Enamasti kõik menieerikud annavad endale aru, et nende haigus on 
ohuallikaks kaasliiklejatele ja sellepärast suhtuvad kriitiliselt oma tegevusse.Uuringus tuli 
välja ka see, kuidas haiged saavad hakkama liikluses ja miks nende poolt põhjustatud 
liiklusõnnetuste arv on tavalisest väiksem. 


Kui menieerik tunneb, et haigushoog on lähenemas, peatab ta kindlasti auto ja läheb välja 
oksendama. Kuidas on asi kergemate tasakaaluprobleemide korral? Kui mul oli kergem 
haigushoog ja ma suutsin siiski teed jälgida, et tegelenud ma kunagi millegi muuga, kui 
ainult tee ja liikluse jälgimisega. 


Võib juhtuda ka nii, et kergem tasakaaluhäire põhjustab ettevaatlikuma sõidustiili. Juht 
jälgib hoolikalt kõike, mida liikluses esineb: liiklust, jalakäijaid ja jalgrattureid palju 
hoolikamalt, kui muud juhid seda teevad. Mul ei ole kunagi esinenud ühtegi avariid või 
automõlkimist, kuigi olen peaaegu iga päev autot juhtinud. Viimastel aastatel olen küll 
suvisel ajal rohkem kasutanud jalgratast. 


Kui rooli taga olles saan esimese hoiatava signaali haigushoo lähenemisest, sirutan ennast 
istmel, surun kukla vastu peatuge ja sageli jääb haigushoog juba peale selliseid 
ettevalmistusi tulemata. Minu autos on selline probleem, et peatugi on tavalisest rohkem 
ettepoole toodud, et avarii puhul kuklal oleks parem tugi. Kui ma nüüd hoian ennast istmel 
võimalikult sirge seljaga, siis kukal toetub vastu peatuge, alaselg vastu seljatuge, kuid 
ülaselg ei toetu millegi vastu. Ohh! Menieeriku elu on nii täpne ja tehniline. 


Püsikiirusehoidik 


Autotööstus on arendanud kindlustunnet ja sõidukindlust lisavaid varustusi. Menieeriku 
autos võiks olla kindlasti aktiivne püsikiirushoidik. Se on seade, mis tagab, et auto liigub 
etteantud kiirusega, kuid kui eessõitev auto on aeglasem, muudab oma auto sõidukiirust 
vastavalt eesliikuva auto kiirusele. Sellisel juhul ei ole vaja aeg-ajalt jälgida spidomeetrit. 


Pilgu suunamine vaheldumisi spidomeetrile ja teele võib väsitada ja põhjustada isegi 
iiveldustunnet. Aktiivse püsikiirushoidikuga sõitmine on rahulik ega väsita mind sugugi. 
Tagurduskaamera võiks menieerikule olla samuti vajalik abivahend, sest paljud menieerikud 
ei ole võimelised vaatama üle õla. Neile lisaks on soovitav veel ka aktiivne sõidureavalvur 
ja „pimeda nurga” hoiatussüsteem. 


Vaiksem on parem 


Autot ostes ja proovisõitu tehes on soovitav kasutada detsibellimõõturit ja võrrelda, 
missugune on helivaljuselt kõige sobivam auto. Uus auto ei ole alati vaiksem, kui kasutatud. 
Detsibellimõõturit on võimalik installida mobiiltelefoni. Detsibellimõõturi näidule lisaks 
mõjub ka muu auto müratase, nagu näiteks kummide poolt tekitatav heli. Talvekummid 
tekitavad erinevat heli, kui suvekummid. Kummide kõvenemine aja jooksul muudab nende 
poolt tekitatavat helitaset. 


Autoajakirjade poolt korraldatud sõidutestides räägitakse muu hulgas ka testitavate autode 
miiratasemest. Neid on mõttekas võrrelda. Sama oluline on autoraadio helikvaliteet. 
Elektriauto oleks menieerikule mürataseme poolest kõige sobivam. 


Nina Kallunki, SML 
Allikas: Meniere-posti 4.2017 


Autojuhtimine Meniere i haigusega - ohutu? 


Tugirühm: professor Ilmari Pyykkö, dotsent Erna Kentala, dotsent Levo Hilla, professor 
Vinaya Manchaiah. SML tugirühma koordinaator Nina Kallunki. 


Soome Meniere-liidu küsitlusest, milles uuriti menieerikute kogemusi autoroolis, võttis osa 
244 liidu liiget. Ainult kahel neist oli olnud tegemist avariiga haigushoogude tagajärjel. 
Tõsi küll, Meniere'i haiguse puhul esinev väsimus, iiveldus, vaatevälja kitsenemine jne. 
võivad olla avariide põhjustajateks. Menieerikutel esineb statistika kohaselt vähem 
liiklusõnnetusi, kui tervetel inimestel. Põhjuseks on nende suurenenud ohutunnetus ja 
ettevaatlikkus. Enamasti kõik menieerikud annavad endale aru, et nende haigus on 
ohuallikaks kaasliiklejatele ja sellepärast suhtuvad kriitiliselt oma tegevusse.Uuringus tuli 
välja ka see, kuidas haiged saavad hakkama liikluses ja miks nende poolt põhjustatud 
liiklusõnnetuste arv on tavalisest väiksem. 


Juhiloa andmist aeg-ajalt esinevate tasakaaluprobleemidega inimesele peetakse 
riskiteguriks ja seda kontrollitakse hoolikalt mõnedes riikides, nagu Inglismaal ja 
Saksamaal. Mõlemas riigis nõutakse kõrva-kurgu-nina spetsialisti tunnistust riskivaba 
liiklemise kohta enne kui luba antakse. 


Piloodipaberid saab lihtsamalt kui autojuhiluba. 


Euroopa komisjoni kohtumisel 2017. aasta novembris võeti see küsimus arutamiseks 
neuroloogide ettepanekul, kuna oli tehtud kindlaks, et ajutist pearinglust põdeval inimesel 
on olnud lihtsam saada piloodipaberid kui autojuhiluba. Kõrvaarstid ei olnud soovinud võtta 
vastutust võimalike avariide eest ja seetõttu juhiluba anti alles siis, kui pearinglus oli olnud 
kontrolli all viimased 6 kuud. 


Seni ei ole üheski riigis peale USA tehtud korralikku kokkuvõtet. Seal tõdes uuringuid 
läbi viinud inimene, et Meniere'i haigust põdevad olid vastu ootusi sattunud enda poolt 
põhjustatud avariidesse keskmiselt vähem, kui terved inimesed. 


»Menieerikud autoroolis”, alustavad tulemused 


Soome Meniere-Liidu liikmetele on oluline teada, kui ohutu on juhtida autot ja kuidas 
liiklusõnnetusi on võimalik vältida. 


Soomes selgitab avariikomisjon välja aasta jooksul vigastusi tekitanud ja surmajuhtumeid 
põhjustanud autoavariid. Statistika kohaselt aastal 2013 juhtus kokku 22.769 õnnetust 
inimestega, milles surmajuhtumeid oli 181. Mitmesuguseid õnnetusi, nagu tagant 
otsasõit, ristmikel juhtunud avariisid, teelt väljasõite ja tagurdamisi arvesse võttes oli 
avariide kogusumma 76.906. See tähendab juhiluba omavate isikute hulgas 1,7% riski aasta 
jooksul ja 23,7% suurust riski 1000 registreeritud liiklusvahendi kohta. 


Kuidas ajutist pearinglust, nagu Meniere'i haigust põdevad inimesed paistavad välja 


liiklusõnnetuste statistikas ja kuidas nad ise suhtuvad oma juhtimisvõimalusse? Selles 
artiklis esitame Soome Meniere-liidu liikmete hulgas läbiviidud küsimustikku. Küsimustele 
vastas kokku 506 isikut. 


On pakutud välja, et Soomes kogu elu jooksul satub liiklusõnnetusse 28% meestest ja 
24% naistest. Need arvud ei ole menieerikute osa arvestades täpsed, sest avariisid juhtub 
noorte hulgas rohkem, kui eakate inimeste hulgas. Meniere i haigussse haigestunute vanus 
on keskmiselt 58,4 aastat. Uuringu põhjal tuli siiski välja, et avariidesse oli sattunud vaid 
8,3% Meniere'i haigust põdevatest inimestest. Möödunud aastal oli registreeritud 
liiklusavariidesse sattunud 4 Meniere-liidu liiget, mis on 0,8% kogu liiklusavariidest. 
Kummalgi juhul on menieerikute arv keskmisest tunduvalt väiksem. 


Uurisime, kas Meniere'i haigust põdevatel on kehtiv juhiluba. 80%-l Soomes 
elavatest täiskasvanutest on kehtiv juhiluba. Küsitluses osalenud inimestel 93,2% on kehtiv 
juhiluba. Seega vahe ei sõltu juhiloa omamisest. 


Järgmiseks uurisime kui tihti Meniere'i haigust põdevad kasutavad autot. 6% ei 
kasutanud autot üldse ja 7% kasutasid seda harvemini kui kord kuus. 6% kasutas autot kord 
kuus ja veidi üle poolte vastanutest kasutas autot iga päev. 


Peaaegu pooled Meniere'i haigust põdevad inimesed kasutasid autot harva. See võib olla 
üks põhjus menieerikute madalas avariiprotsendis. Umbes pooled neist kasutavad autot 
harvemini kui kord päevas. 


Tabel 1. Juhiluba omavate Meniere'i haigust põdevate inimeste autokasutamine 


Auto kasutamine Vastanute arv % 
Ma ei kasuta üldse 33 6,5 
Harvem kui kord kuus 295,7 
Kord kuus 30 5.9 
Kord nädalas 135 26,7 
Iga päev 279 55,1 
Kokku 506 100,0 


Järgmiseks uurisime põhjuseid, miks inimesed kasutavad autot vähe Küsitluse põhjal 
selgus, et 8% oli vabatahtlikult loobunud autojuhtimisest või kasutas seda ainult äärmise 


vajaduse korral. Põhjused olid erinevad. Kõige olulisem neist oli see, et inimesed tundsivad 
ise, et nad võivad olla ohuks kaasliiklejatele. Tabelis 2 on mõningaid põhjuseid, miks 
inimesed on piiranud auto kasutamist. 


Tahvel 2. Meniere'i haigust põdevate inimeste selgitus, miks nad on loobunud 
autojuhtimisest 


* kardan, et sõidan kellegi otsa. 

* Autos tekib halb enesetunne. Tunnen, et ma ei suuda kontrollida 
olukorda. 

* Tumarkini haigushoogude tõttu. 

* On raske jälgida liiklust. Tekib kergelt pearinglus. 

* Pearingluse ja tinnituse tõttu ei taha autot juhtida. 

* Arsti soovitus. 

* Haigushood tulevad ilma hoiatamata. Ma ei julge istuda rooli. 

* Otsustasin, et ma ei juhi enam autod ohutuse ja oma meelerahu tõttu. 
* Kardan. 

* Maei taha võtta seda riski, et sõidan välja oma sõidureast. 


Avariisid oli juhtunud menieerikutel 43 (8,5%), kuid ainult kaks neist haigushoogude 
tõttu. 


Autot juhitakse tervise ja võimete kohaselt. 


Järgnevalt uurisime, mida Meniere i põdevad inimesed teevad ohutuks 
autojuhtimiseks. Saime 806 vastust küsimusele, mida autot juhtiv Meniere'i põdev inimene 
võib teha liiklusohutuseks. 


Kõige rohkem vastati, et autot tuleb juhtide vastavalt tervisele ja võimetele. Kui oli 
tunda probleemide olemasolu, siis 180 vastanutest ei istuks rooli taha. Teiseks vastuseks oli 
vältida juhtimist väsinuna, mida soovitas 69 vastanutest. Kolmandaks oli turvalisema 
teekonna valik. Suurem osa eelistas ainult lühemaid sõite ja päevavalguses. Muudeks 
ettevaatusabinõudeks olid pimedas sõitmise vältimine, suure liikluse vältimine, 
puhkehetkede pidamine, ravimite kasutamine ja võimlemine. 


Ainult 67 isikul ei olnud autojuhtimine mingiks probleemiks. Oluliseks peeti ka nende 
poolt marsruudi valikut. 


Ettevaatlikus liikluse 


Ettevaatlikus liikluses on samuti oluline ja allpool olevas tabelis 3 on esitatud, mida see 
küsitlusele vastanute arvates tähendab. 


Tabel 3 
* Eelnev sõidumarsruudi planeerimine. Sõitmine võimalikult heades 


tingimustes. 

* Proovin olla tähelepanelik ja sõidan rahulikult. 

* Ei vestle sõidu ajal. 

* Olen tähelepanelik. 

* Ei sõida üksi. 

* Puhtad aknad ja hea nähtavus on oluline. Sõidule keskendumine. 
* Mul on veoautu juhiluba, kuid ma sõida nüüd ainult sõiduautoga 
lühemaid sõite. 

* Piisav vahemaa eessõitva autoga. 

* Püüan olla rahulik, kui keegi kaasliiklejatest käitub häirivalt. 


Uus tehnoloogia annab võimalusi ka menieerikutele. 7 Soome Meniere-liidu küsitluses 
osalevat inimest teatas, et nad kasutavad juba nüüd tehnilisi lisavarustusi, mis lisab 
turvalisust. Autos olev sõidureavalvur takistab autol kaldumast kõrvale omalt sõidurealt. 
Aktiivne püsikiirusehoidik kontrollib radari abil vahemaad eessõitva liiklusvahendini ja 
kohandab sõidukiiruse sellele vastavaks. Aktiivne ABS-piduritega koos toimiv 
hädapidurduse võimandi pidurdab automaatselt ohtlikus olukorras. Uinumisvalvur tegutseb 
äratajana ja aktiveerib turvaseadmed. Elektrooniline sõidustabilisaator, mis parandab juhi 
eksimusi näiteks kurvis. Süsteem on ühendatud ABS-pidurdussüsteemiga. Kõikide nende 
vahendite kasutamine vähendab märgatavalt ohuolukordade tekkimist ja annab võimaluse 
Meniere i haigust põdevale inimesele juhtida autot ilma probleemideta. 


Küsitluse kokkuvõtteks võime konstanteerida, et Meniere i haigust põdevad inimesed 
satuvad harvemini liiklusõnnetustesse ja neil on avariisid vähem, kui tervetel inimestel. 
Jätkame uuringuid, et teha selgeks, mis võivad põhjustada menieerikute sattumist 
liiklusavariidesse. 


Allikas: Meniere-posti 4.2017 


Seela Sella - näitleja, kes on Meniere iga sina peal 


Näitleja Seela Sella on põdenud Meniere'i haigust üle 40 aasta. Sisekõrva haigus 
põhjustab iiveldust, pearinglust ja kuulmispuuet, kuid töötegemist ei ole see takistanud. 

Ta hüppab istuma aknalauale mustades nahkpükstes ja kõigutab jalgu tulipunastes 
sääresoojendajates, nagu väike tüdruk. Väike suur näitleja Seela Sella, 80, on 
ihaldusväärselt energiline ja siiras ning otsekohene oma jutus. 

Diivaks ei lase Seela Sella ennast nimetada, kuigi selleks oleks tema pikalt kestnud 
näitlejakarjääri ja andekuse tõttu põhjust selle sõna kõige paremas mõttes. 

Seela Sella ei ole kaotanud lapsemeelsust ega võimet nautida elu. Kogu kevade ja osa 
suvest on ta ringlenud Soome lavalaudadel esitamas ,,Väike loom”-monoloogi, milles ta 
saab rääkida maailma elust kogu südamest. 

Seela Sellal diagnoositi Meniere'i haigus juba 1970. aastal. Praeguseks suudab ta 
toime tulla oma haigusega. 

Seela Sella elurütm ja töövõime on püsinud alles kroonilisest haigusest, Meniere i 
haigusest hoolimata. Meniere'i haigus on sisekõrva haigus, mille sümptomid on tinnitus, 
kuulmislangus, pearinglus ja iiveldus. Haigus on krooniline, kuid seda on võimalik hoida 
teatud määral kontrolli all ravimitega. Haigus on tuntud aastast 1861. See on saanud oma 
nime prantsuse arsti Prosper Méniere'i järgi. 

— Haiguse tekkepõhjus on siiani tundmatu, kuid see ei ole pärilik (25% juhtudest on see 
siiski pärilik. Tõlk.) Haigust on raske diagnoosida, kuna patsientidel on erinevad 
sümptomid, ütleb Seela Sella. 

Ta on põdenud haigust 40 aastat. Nüüd on see kontrolli all, kuid ettevaatlik peab siiski 
olema. 

Esimese haigushoo sai Seela Sella 1970. aastal tollase MTV teatri proovide ajal. 
Haigushoog tuli ilma eelneva hoiatuseta 


— Oksendasin nii hullult, et minu kolleeg, Martti Järvinen pidi kandma mind WC-sse. Peale 
esimest haigushoogu tuli kohe järgnev. Teatrijuhataja helistas Seela mehele Elis'ele et 
proov tuleb pooleli jätta. Mõtlesime koos Elis'ega, et tegemist on toidumürgitusega. Elis 
Sella viis abikaasa siiski arsti juurde, kuna oksendushood olid niivõrd suured. 

— Istusin arsti kabinetis laual jalad rippuimas, kui naisarst palus mul jälgida pliiatsit, 
mida ta minu silmade ees liigutas. Küsisin, missugust pliiatsit. Mu pea kaäs niivõrd ringi, et 
ma ei suutnud midagi näha. 

Asjatundlik arst saatis Seela Sella otse Helsingi Meilahde haiglasse. Ta ütles, et 
küsimuses on Meniere'i haigus. 

Diagnoos oli õige. Meilahdes sai näitleja raviarstiks dotsent Ilmari Pyykkö, kellega koos 
Seela Sella tegi hiljem õpetliku video haigusest. 

— Rääkisin videos, missuguse haigusega on tegemist ja et seda ei pea kartma, sest kartuse 
poolt esilekutsutud stress võib vallandada uue haigushoo. Käisin ka ise paaris Meniere- 
liidu kokkutulekul saamas teadmisi haigusest. 

Seela Sella oluline teade saatusekaaslastele on, et Meniere'i haigus ei ole surmav, kuigi 
sellest ei ole võimalik paraneda (Mõnel juhul lõpevad haigushood isenesest. Tõlk.) 

Haigushood on olnud rasked ja Seela Sella jaoks on iiveldus haiguse kõige 
ebameeldivam osa. 
— Haigushoog on tulnud õnneks vaid ühel korral keset etendust. Hoidsin esimese vaatuse 
ajal uksepiitadest kinnija oksendasin kulisside taga olevasse ämbrisse. Teises vaatuses ei 
saanud osaleda, kuid õnneks oli mul dublant. 

Oksendamisega lkoos esinev pearinglus on omapärane. Selle puhul keerleb ümbritsev 
keskkond ja põrand tõuseb ning vajub silmade ees. Kõige raskem haigushoog viis kiirabiga 
haiglasse keset proovi. 

— Väike veresoon katkes oksendades ja oksendasin siis muidugi ka verd. Ma ei suutnud 
kiirabiautos rääkida midagi, isegi mitte seda, mis mul viga on. 
Haiglas päästis vanem meesarst tuntud näitleja imetleva rahvahulga käest. 

— Mäletan veelgi, kuidas ma lamasin haiglavoodis seljas näidendis kasutatav must 
kostüüm. Arst kummardus minu üle ja ütles, et viga on ilmselt kõrvade vahel. Mind pandi 
kohe voolikute alla. 

Ägeda haigushoo tõttu tuli kõik välja ka altpoolt. 

— Olukord oli väga piinlik. Peale haigushoogu kulub tunde enne, kui kõik on jälle 
normaalne. 

Seela Sella annab Meniere'i haigust põdevatele inimestele nõu: haigushoo tulles paluge 
abi lähedalolevatelt inimestelt. 

— Pearingluse korral on vajalik saada kiirelt tuge. Muidu on kukkumine kindel ja 
peavigastus tõenäoline. 


Kui haigus oli diagnoositud, Seela Sella sai raviks Betaserc-tablette. 
— Arstimit peab võtma regulaarselt, see ei aita, kui haigushoog on juba tulnud. Sõin tablette 
kolm korda päevas mitme aasta jooksul, kuid nüüd ei ole ma mõnda aega enam vajanud 
neid. Meniere'i haigusest teatakse, et see võib väheneda vananedes. Seela Sellaga on nii 
juhtunud, kuid praegugi kuuleb ta pidevat tinnitust. Õnneks ei ole see praegu veel kõrge 
vilin, mis tema puhul tähendab lähenevat haigushoogu. 

Olles läbi elanud palju haigushoogusid, teab ta, et Meniere ei tule hoiatamata. 
— Haiguse põhjustajaks on stress, mida olen õppinud pidama madalana oma elukutse ja 
kogemuste abil paremini, kui nooruses. Viimasel ajal on mul olnud võrdlemisi tihe 
tegevuskava ja mitu tööd korraga käsil, kuid ma ei karda enam, et ma ei saa kõigega 
hakkama. Mulle meeldivad esinemised ja sõpradega koosveedetud aeg. 

Stressi lisaks ka sool, kohv, šokolaad ja punane vein võivad lisada haigushoogude 
esinemist. — Kõige pahemad haigushood jäid vahemikku 1980 — 1990. Tean ka põhjust — mul 
oli siis liiga suur tööpinge hommikust õhtuni. 


— Haigust ei pea kartma ega häbenema. Sellega saab hakkama ravimite ja eluviiside 
muutmisega, ütleb Seela Sella. 


Kõige halvemas olukorras onli Seela Sella väga valiv selle suhtes, mida ta sööb või joob. 
Enesekonrtoll on haiguse puhul tähtis, samuti uni, millega tal õnneks probleeme ei ole. 
Tervisklikku eluviisi järgib ta nüüdki. 


— Hoidusin aastaid soolast, sest sool kogub vedelikku ja põhjustab sellega turset sisekõrvas. 
Armastan heeringat ja värskeid kartuleid, kuid sellest olen pidanud loobuma. 


Ta peab ka vältima valju heli ja eredat valgust, kui näitleja elukutse puhul on see 
välistatud. 


Kui Seela Sella näitles aastal 2008 Soome Rahvusteatris Laura Ruohoneni kirjutatud 
näidendis Sõjaturist, tuli tal seista laest kettide otsas rippuval laval, mis kujutas endast 
laevatekki. 


— Tekk kiikus kogu aja, nagu päris laev lainetuses. Kinnitasin pilgu teatud punkti saalis, et 
pearinglust mitte saada. Ei saanudki. 


Laval on ta õppinud mitte vaatama otse prožektoritesse. Kinos kasutab ta valjude helide 
vastu kõrvatroppe. 


Kuulmise halvenemine on möödapääsmatu aastate kogunedes ka normaalses olukorras, 
kuid see on ka osa Meniere'i haigusest. Seela Sellel on kuuldeaparaat, kuid ta muutub 
närviliseks, kui peab seda kasutama. 


— Seade on nii väike ja keerukas, näitab ta peopesal tillukest kõrvasisest kuuldeaparaati. 
Talle ei meeldi ka selle poolt edastatav heli, mis meenutab mikrofini ja valjuhääldi 
kombinatsiooni. 


— Aga kui midagi muud ai aita, siis tuleb see kõrva panna. Siiani olen saanud hakkama 
ilma selletagi. 


Seela Sella õppis juba kaua aega tagasi oma emalt huultelt ja inimese ilmest lugema, 
mida teine räägib. 
— 91-aastasena surnud ema hankis viimastel eluaastatel kuuldeaparaadi. Ütlesin talle, et 
inimesed peavad teda rumalaks, kuna ta saab jutust valesti aru. 


Küsimus ei olnud muidugi mitte arusaamispuuduses, vaid halvas kuulmises. 
Meniere on selline tuttav, mida ei tohi provotseerida. 


- Nüüd, kui ma olen saanud selle tõsisasja omale selgeks tehtud, proovin elada ilma 
probleemideta. Tegemata tööd on need, mis väsitavad teadvust kõige rohkem. 


Tegemata töid on Seelal ees kuhjadena, kuid tema suhtumine sellesse on rahulik. Viimase 
omandatud rolli kõrval teeb ta kaasa Kansallisteatris ja uues etenduses Tabu. Enne sügist 
osaleb Seela Sella Olavi Virta elust rääkivas filmis Tamperes, milles tal on roll Olavi Virra 
truu majapidaja Huldana. 


- Lisaks sellele on mul veel ringreis Soomes Kristian Anttila ja Pia Freundiga esitamas 
Hingede sõda-nimelist kontserti, kus saab kuulda Sibeliuse ja Toivo Kuula muusikat, Aino 
Sibeliuse kirju ning Katri Vala ja Edith Södergrani luuletusi. 


Väsitav, kuid põhjust rahutust tunda ei ole. Väike, kuid sitke näitleja on oma saatuse sepp. 


Seela Sella 
* Sündinud: 30.12.1936 Tamperel. 


* Elukutse: Näitleja, lõpetas Teatrikooli aastal 1959. Töötanud teatrites üle kogu 
Soome ja näidelnud mitmetes filmides ja tv-saadetes. 
e Pere: lesk, abikaasa Elis Sella (1930-1992), tütar Ilana, poeg Ariel ja nende lapsed. 


Tekst Liisa Talvitie, pildid Satu Nyström 


Meniere i tugirühma koolitus Soomes 

| BEST WESTERN PLUS Hotel Haaga 

17. ja 18. märtsil toimus Soome Meniere-liidu poolt korraldatud tugirühma MeniTuki 
koolitus Soomes hotellis Haaga. Osalesid meniere`i ühingute esindajad Soomest. Samuti oli 
kutsed saadetud meie ühingule. SML-i liikmetena oli ka meil Enega võimalik saada sellest 
osa. 


Ene Oga ja Heinar Kudevita koolitusel Soomes 


Koolitus käsitles põhiliselt abivajajatega tegelemist. Huvitava loengu sellel teemal pidas 
psühholoog Kristiina Laakso. Mõlemal päeval rääkis Meniere'i haigusest ja selle poolt 
põhjustatud probleemidest professor Ilmari Pyykkö. 


Hilisemas eraviisilises vestluses professor Pyykköga tuli kõne alla ka meie ühingu tegevus. 
Ilmari Pyykkö pakkus meile oma igakülgset abi artiklite näol kuni järjekordse konverentsi 
korraldamiseni Tallinnas. 


Loengule järgnes rühmatöö, millesse osalejad suhtusid täie tõsidusega. Hotell Haaga, kus 
koolitus toimus, hoolitses osalejate eest külluslikult. Rikkalik hommiku- ja lõunasöök ning 
sagedased kohvipausid pakkusid mõnusat vaheldust. 


Koolituse lisana tutvustas vilunud asahi treener Soomes väljatöötatud harjutuste 
kompleksi, mis algselt oli ette nähtud Reumaliidu jaoks, kuid mille koordinatsiooni arendav 
mõju toimib hästi ka menieerikute puhul. 


Osalejad lahendamas etteantud ülesannet 


Peale loenguid jätkus päev rikkaliku lõunasüügiga, millele järgnes puhkus. Õhtul pakuti 
huvilistele võimalust tutvuda asahi-võimlemisega kogenud treeneri juhendamisel. Kuigi 


päev oli olnud pikk, leidus küllaltki palju inimesi, kes selles osalesid. 
| E 


Hetk asahi-võimlemisest 


Loeng Hüüru Külaseltsis 

06. aprillil toimus loeng tinnitusest Hüüru Külaseltsis korralikult renoveeritud 1370. 
aastast pärineva mõisa ruumides. Publiku moodustasid soliidses eas väga vitaalsed daamid. 
Vastuvõtt oli väga soe ja südamlik. 


E 


Loeng Viljandis 


02. mail olime kutsutud pidama loengut tinnitusest ja kuulmisrehabilitatsioonist Viljandi 
Vaegkuuljate Ühingusse. Loengut oli kuulamas 25 inimest. 


Loeng Sauel 


